AfriForum gaan appelleer teen hofuitspraak oor Unisa-taalbeleid - AfriForum
Verlof is aan die burgerregte-organisasie AfriForum verleen om teen die Noord-Gautengse hoë hof se uitspraak ten gunste van die Universiteit van Suid-Afrika (Unisa) se eentalige Engelse taalbeleid te appelleer. Dié uitspraak is op 26 April 2018 gelewer.
Volgens Alana Bailey, adjunk- uitvoerende hoof van AfriForum verantwoordelik vir taalaangeleenthede, het die organisasie en sy regspan besluit dat dit noodsaaklik is om te appelleer, aangesien die beskerming van taalregte noodsaaklik vir gehalte-onderwys in die land is en die toekomstige stand van die ekonomie direk raak. Die beskerming van die regte van Afrikaanssprekende studente is van sleutelbelang vir AfriForum en die organisasie sal voortgaan om hulle toegang tot moedertaalonderrig op alle moontlike wetlike wyses te beskerm en te bevorder.
"Hierdie uitspraak is na ons mening en die nasionale en internasionale navorsing wat ons die afgelope 12 jaar oor die belang van die beskerming van taalregte doen, nie in pas met ontwikkelinge op hierdie gebied nie," sê Bailey. "Die regte waarvoor ons beskerming vra, raak die sprekers van alle amptelike tale direk."
Post Tags:	#Afrikaans; Moedertaalonderrig#amptelike tale#hofuitspraak#Noord-Gautengse hoë hof#Taalregte#taalregte-aktivis Cerneels Lourens#Unisa-taalbeleid#Unisa-taalhofsaak#Universiteit van Suid-Afrika (Unisa)#Verenigde Nasies (VN)#Wetgewing